User:Lillianmlv

Impormasyon
Si Lillian Margaret L. Viñas ay kilala rin bilang Meg. Ipinanganak siya noong Abril 20, 2000 at ngayo'y labing walong taong gulang na. Siya ay nakatira sa isang subdibisyon sa barangay Antipolo Del Norte kasama ang kanyang magulang at kapatid.

Larry C. Viñas, ang pangalan ng kanyang ama; Marilou L. Viñas, ang pangalan ng kanyang ina, at; Luigi Miguel L. Viñas, ang pangalan ng kanyang nakakatandang kapatid.

Mula taong 2004, sa De La Salle Lipa siya naga-aral. Sa kasalukuyan siyang nasa unang taon ng kolehiyo at may kursong Bachelor of Science in Accountancy.

Deskripsyon
Sa isang lipunang puno ng mga sumisikat na bagay at samu't saring kinahuhumalingan ng lahat, ang babaeng ito ay nagbubukod tanging tumatayo mag-isa, may sariling kaisipan at sariling kagustuhan. Kung pagmamasdan ang paligid, siya ay nabibilang sa pang-gitna. Hindi kailanman umangat sa kahit na sino ngunit isa sa mga layunin sa buhay ay ang hindi bumaba sa kung na saang lugar man nabibilang. Isang babaeng takot na magtiwala sa sarili, subalit nanalanging balang araw ay maging matapang rin.

Ang mapaglarong tadhana bakas sa kanyang buhay. Mga mapaglarong daloy ng buhay, minsan malungkot at minsan masaya. Isa sa mga ugali niya ang pabago-bago ng emosyon marahil sa kadahilanang sumo-sobra na sa pag-iisip. Mga bagay na hindi naman na dapat iniisip katulad ng mga taong hindi lamang nakabati ay mag-aakala na siyang galit ang mga tao sa kanya. Sa kababawang pagkadahilan, siya ay isang babaeng sa sobrang lalim ay nagiging mababaw na.

Walang katiyakan ang pagkilala sa sarili dahil siya mismo ay walang katiyakan sa buhay niya. Hindi marunong magpasya sa kung ano dapat at hindi marunong magbigay ng tiyak. Siya 'yung taong magpapakasaya bago gumawa. Hindi dahil wala siyang pakealam sa maraming bagay ngunit dahil mas produktibo siya kapag malapit na.

Simula pa noong una, kapansin pansin na puro negatibo ang inilalarawan sa sarili. Marahil wala na maiisip ang magbabasa nito kundi negatibo. Ngunit, 'yan siya, ganyan ang tingin niya sa sarili niya. Hindi kilala ng lubos ang sarili.

Babaeng kilala sa pagiging masiyahin, pala-ngiti, at taga-tawa subalit lahat ng nabanggit ay kung ano tingin niya sa kanyang sarili. Ang babaeng walang katiwa-tiwala sa sarili. Ang babaeng takot mahusgahan sa kanyang mga gawain sapagkat alam niya sa sarili niya na palaging may mas magaling. Gayunpaman, alam din naman niya ang kanyang kakayahan.

Interes
Sa kabila ng mga pag-aalinlangan, takot, at pangamba, palaging sining ang aking takbuhan. Ano man ang nararamdaman ng aking kaluluwa na hindi ako handang ikuwento sa kahit na kaninong nilalang, asahan mong ito'y mag-iibang anyo at bubuo ng mga berso, talata, guhit, at tula.

Ang mga ito'y hindi ko lamang kinahiligan, o di kaya'y kinahumalingan. Lahat ng aking sandigan, na sa papel man o sa isipan, ang mga ito'y tinuturing k ong kaibigan.